**Сабақтың тақырыбы:** Бала құқығы - асыл қазына

**Мақсаты:**

* Адам құқықтарын сақтау, өз құқықтары мен міндеттерін жүзеге асыруға дайындық қабілеттілігін  қалыптастыру;
* Оқушыларға адам құқығы, бала құқығы, оқушының құқығы мен міндеті ұғымдарын меңгерту;

**Көрнекілігі:** слайд, заңдар сөздікшесі

**Сабақтың барысы:**

І. Ұйымдастыру бөлімі:

ІІ.Жаңа сабақ

Әнұран орындалады.

Бүгінгі сабағымыздың тақырыбы, балалар, «Бала құқығы- асыл қазына»

Құқық дегеніміз не? Міне, балалар, өздерің байқап отырғандай құқық дегеніміз заң рұқсат ететін адам табиғатына, жаратылысына сай әрекеттер  жасау мүмкіндігі екен, яғни азаматтарға кең көлемді құқықтар мен бостандықтар берілген. Бүгін біз адам дүниеге келгеннен бастап, тұлға болып қалыптасқанға дейін қандай құқықтарға ие болатынын білеміз. Сондықтан да бүгінгі  сабағымыздың мақсаты осы болмақ. Қазір ,балалар, заң сөздікшесімен танысып алайық.

І. Біліп жүрейік:

**Заң сөздікшесі**

**Құқық** - мемлекет тарапынан, болмаса тиісті қаулы, заңмен әрбір адамға берілген ерік, бостандық

**Біріккен Ұлттар Ұйымы (БҰҰ)** - жер бетіндегі халықтардың мүддесін қорғайтын халықаралық ұйым.

**Конституция -** бұл Қазақстан Республикасында тұратын барлық азаматтардың құқықтары мен міндеттері берілген құжат

**Туу туралы куәлік**- баланың қашан туылғандығын анықтайтын негізгі құжат. Бұл баланың ең бірінші құжаты.

**Конвенция- арн**айы бір мәселе жөніндегі мемлекеттердің өзара келісімі

-Жақсы , ендеше, қазір біздерге балалар  өз өлеңдерін оқып берсін..

1-оқушы

Әділ заң еңбек жемісін

Бағалар ерлер жеңісін

Адамның еркін айқындап

Қызмет етер ел үшін.

2-оқушы

Бұл заңда жеңіс, даңқымыз

Салтанат құрған салтымыз

Сүйеніш қамқор, қорғаушы

Сүйеді заңын халқымыз.

3-оқушы

Қазіргі кездің жасысың

Ертеңгі өмір басысың

Елің үшін еңбек ет

Отан ырысы тасысын

4-оқушы

Зерттей біл терең ғылымды

Зер салып үйрен білімді

Қадірле дейді ұлы заң

Қастерлеп ана тіліңді.

5-оқушы

Болса да басқа тіліміз

Өзгеше рас түріміз

Достасқан туыс жандармыз

Туыстық, достық жырымыз

6-оқушы

Білеміз еңбек парқын біз

Ерлерді сыйлау салтымыз

Қадірлі асыл аналар

Құрметті әрбір қартымыз

7-оқушы

Ел жауы сырттан торлайды

Ер елін жаудан қорғайды

Әділет үшін күрессең

Әділ заң сені қолдайды.

Балалар адамға қатысты барлық құқықтарға ие, бірақ ересектерге қарағанда өз құқықтарын қорғау мүмкіндіктері аз болғандықтан ерекше құқықтық қорғауды қажет етеді. Қазақстанда балалардың құқығын  қорғау туралы атаулы күндер берілген.

* 1-маусым Балаларды қорғаудың халықаралық күні
* 20-қараша Балалардың дүниежүзілік күні
* 10-желтоқсан Адам құқығы күні
* 10-желтоқсан 1948 жылы Адам құқықтарының жалпыға ортақ Декларациясын БҰҰ қабылдады.
* 1959 жылы Әлемде бала құқығының халықаралық күнін мерекелеу Декларацияны жариялаудан басталды.
* 1979 жылы Балалардың халықаралық жылы өтті
* 20-қараша 1989 жылы БҰҰ-да Бала құқықтары туралы Конвенция қабылданды.

Мен, cіздерге қысқаша  Қазақстан Республикасының Конституциясында берілген бірнеше баппен таныстырып өтейін.

**Қазақстан Республикасының Конституциясында былай делінген**:

**1 бап.** Қазақстан Республикасы өзін демократиялық, зайырлы, құқықтық  және әлеуметтік мемлекет ретінде орнықтырады, оның ең қымбат қазынасы — адам және адамның өмірі, құқықтары мен бостандықтары.

**15 бап.** Әркімнің өмір сүруге құқығы бар.

**27 бап.** Неке мен отбасы, ана мен әке және бала мемлекеттің қорғауында болады.Балаларына қамқорлық жасау және оларды тәрбиелеу — ата-ананың етене құқығы әрі міндеті.Кәмелетке толған еңбекке қабілетті балалар еңбекке жарамсыз ата-анасына қамқорлық жасауға міндетті.

Балалар,18 жасқа толмаған жеткіншек  бала деп саналады.

Балалар, қазір біздер берілген сөздерді дұрыс орнына қойып міндетімізді анықтауымыз керек.

**Менің міндетім**

Заңға …………………………………………..

Басқа адамдардың ……………, бостандықтарын, жеке өмірін, ар-намысын …............

Мемлекеттік …………………… сыйлау.

…………………. тәртіпті …………………

***қоғамдық, сыйлау, бағыну, құқықтарын, рәміздерді, сақтау***

Халық мақал-мәтелдер, тыйым сөздер арқылы баланы жастайынан ұрлық қылмауға, өтірік сөйлемеуге, «біреудің ала жібін аттамауға» тәрбиелеген. Ала жіпті қазақ тыйым белгісі ретінде қолданған, пір тұтқан. Ендеше келесі кезекте  «Ой жалғау». Ол үшін мақалдың басқы бөлігінің жалғасын табу керек.

«Ой жалғау»
Заңның құрығы……. (бәрінен ұзын)
Өш алғаннан гөрі…….. (кешірген жөн)
Ақырын жүріп………….. (анық бас)
Асыл тастан………… (өнер жастан)
Ұрлық түбі………….. (қорлық)
Әдепті бала……………….(арлы бала)
Тәрбие………(отбасынан басталады)
Әділ істің……..(арты игі)

**Қорытынды:** Сонымен  «құқық» дегеніміз не болды? Құқық- мемлекет тарапынан, болмаса тиісті қаулы, заңмен әрбір адамға берілген ерік, бостандық.

Жақсы ауылының №1 жалпы орта білім беретін мектебі

**Ашық сынып сағатаның тақырыбы:**

**«**Бала құқығы - асыл қазына**»**

5 «а» сынып

Сынып жетекшісі: Исмайлова А.Х

25 қазан 2021 жыл